Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: 1. melléklet a 27/2009. (VII. 8.) OKM rendelethez
Paragraph Index: 1289

4. A célok meghatározása Mivel a Mozgókép- és médiaismeret tantárgy tanulását a 7. évfolyamon kezdik meg a diákok, ezért itt az alapokkal kell megismertetni Ęket. Ezért az évfolyam számára kidolgozott modulokban olyan tartalmakkal találkozhatunk, melyekre a további évfolyamokon majd az összetettebb, magasabb szintĦ szövegértési és -alkotási fejlesztés építhetĘ. A média alapfogalmaival ismerkednek, azzal a szakszókinccsel, amelyet a médiaszövegek elemzésekor a pedagógus, a tankönyvek vagy bármilyen egyéb forrás használ. Meg kell ismerkedni magának a médiaszövegeknek a sajátos, speciális kifejezéseivel. Egységes fogalomhasználatot és a fogalmak közti eligazodást kell kialakítani. (pl. Legyen tisztában a képkivágás – plán – szó jelentésével, hogy felsĘbb évfolyamon típusainak megtanításánál ezt a fogalmat már használni lehessen.) A szakkifejezések megismertetése – természetesen – nem egyetlen évfolyam feladata. A kidolgozott modulokban, az ajánlott tanári eszközökben szerepel mindhárom évfolyamon egy folyamatosan bĘvülĘ fogalomtár, így a 9. évfolyam végére egy „középfokú” médiaszótárrá bĘvített anyag áll a tanulók rendelkezésére. A szaktanári kompetenciák között kell megemlíteni, hogy a tanárnak tudnia kell illusztrálni a bevezetett, alkalmazott kifejezéseket, hiszen sok közülük vizuális természetĦ. A fogalmi jelentésén kívül az alkalmazásával is tisztában kell lenniük. /Pl. A képsík fogalmának megbeszélésekor egy részletes képelemzés során lehet csak bemutatni, hogy mit is jelent a mozgóképben az egymásra épülĘ képsíkok fogalma./ A három évfolyamos fejlesztési cél a munka elsĘ percétĘl kezdve más, mint számos más tárgy esetében. A matematika eddig nem ismert fogalmakkal bĘvíti napról-napra a tanuló tudását, de a média esetében azt kell tudatosítani, hogy egy már használt eszközt miként kell használni. Hiszen tévét nézni eddig is tudott a diák – de látni nem. A hetedikesek életkori sajátosságainak megfelelĘen, valamint – mert a tantárgy új a tanulók számára – ezen az évfolyamon differenciált, a szövegértési szinteknek megfelelĘ feladatokat kínál a program, melyekkel a legegyszerĦbb, legalapvetĘbb szövegértési és -alkotási képességelemek fejleszthetĘk tovább. Ez fogja megalapozni, hogy a következĘ évfolyamokon magasabb szintĦ szövegértési, szövegalkotási feladatokat is kaphassanak a gyerekek. (pl. Itt a szövegstruktúra felismerésének területén csak a mondatok, maximum filmajánlók, reklámszövegek, újságcímlap – vagyis pár mondatos szövegek – felépítéséig jutunk el, míg szövegrészek, nagyobb egységek – pl. egy teljes újság felépítésének – struktúrális vizsgálata már felsĘbb évfolyamon történik.) A koncepció része tehát, hogy bizonyos tevékenységi körök magasabb szinten visszatérjenek a következĘ évben. BĘvebb tartalommal, esetleg más szerkezetben, más munkaformában: csoportmunkában, egyéni munkában stb. A médiaismeret program elsĘdleges célja a képi szövegek olvasási képességének kialakítása. A szövegértési – szövegalkotási kompetenciafejlesztést szolgáló modulok tekintetében ezért nem csak maga a szöveg, hanem a kép és a szöveg viszonyának tisztázása, megértése az elsĘdleges cél. 2009/94. szám Az alapozást olyan szövegtípusokkal kezdjük, melyek közel állnak a képhez: képaláírások, szemléltetĘ ábrák, illusztrációként használatos képek, diagramok, táblázatok, piktogramok, szöveg helyett használatos jelek (pl.: e-mailekben, SMS-ekben), jellegzetes internetes képszövegek, képekkel elmesélt történetek (képregény, story-board) értĘ olvasásának kialakítása az elsĘdleges cél, illetve kép szöveggé alakítása (és fordítva), vagy képek verbális értelmezése (és fordítva). A kép és szöveg együttes értelmezése, illetve a kép olvasása szinte minden (pl.: tankönyvi) szöveg megértésének alapja, melynek fejlesztésére a médiaismeret tantárgy különösen alkalmas. (Azonban ebben a tekintetben is az alsó szintĦ szövegértésnél maradunk a 7. évfolyamon. Például egy tankönyv képének elemzésével rávezetjük a diákot, hogy hogyan tudja a képrĘl leolvasni a tankönyvi szövegben foglaltak jelentĘs részét, ugyanakkor a képek egymáshoz való viszonyának kérdése – montázs – már felsĘbb évfolyamokon vizsgálandó.) A médiaismeret jellegébĘl eredĘen a többi mĦveltségterületeket is érinti. Így az anyag nem választható úgy szét, hogy pl. sajtótermékekkel csak egy adott évfolyamon foglalkozzunk. A médiaismeret összes tartalmát ezért kell tehát „vízszintesen” felszeletelni, vagyis ugyanazok a témakörök (alapvetĘen: sajtó, rádió, televízió, internet) jelennek meg minden évfolyamon, csak egyre magasabb szintĦ képességeket kialakító feladatok során sajátítják el a tartalmakat a diákok. A kompetenciafejlesztés tehát minden jellemzĘ típusú médiaszövegen megtörténik. EttĘl a tárgy oktatása is élvezetesebb, a tanár számára is életszerĦbb, és kevésbé fordulhat elĘ, hogy „errĘl majd jövĘre beszélünk” típusú kerülĘutakra kényszerül a médiatanár. A szövegértést és a szövegalkotást egymástól elválaszthatatlan képesség együttesnek tekintjük. A médiaszövegek megértését az teszi lehetĘvé, ha az olvasás és az alkotás folyamatosan egymást erĘsítve a foglalkozások visszatérĘ tevékenységei. Tehát minden ajánlott modul tartalmaz szövegértési és szövegalkotási részt egyaránt. Az irányított önálló munka öröme így sokkal motiváltabbá tehet diákot és tanárt egyaránt.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes